Marja Itkonen-Kaila

Marja Leena Itkonen-Kaila (o.s. Itkonen; 27. elokuuta 1935 Helsinki – 9. helmikuuta 2021 Helsinki) oli kirjallisuuden suomentaja.

Itkonen-Kailan vanhemmat olivat kielitieteilijä Toivo Itkonen ja maisteri Iina Itkonen. Itkonen-Kaila valmistui Helsingin yliopistosta filosofian maisteriksi pääaineena Rooman kirjallisuus. Hän työskenteli latinanopettajana koulussa ja suomentajakurssin opettajana Helsingin yliopistossa. Hän oli mukana myös raamatunkäännöstyössä. Tutkijana hänen kohteitaan olivat Mikael Agricolan käännöstekniikat. Uransa alkupuolella hän suomensi klassista kirjallisuutta, myöhemmin myös uudempaa.

Itkonen-Kailan puoliso vuodesta 1964 oli opetusneuvos Sakari Kaila.


Teoksia 
 Mikael Agricolan Uusi testamentti ja sen erikieliset lähtötekstit. Suomi 184. Suomalaisen Kirjallisuuden Seura, Helsinki 1997.
 Aikalan kirja. Kirjoittaneet Kerttu Itkonen ja Marja Itkonen-Kaila. Helsinki 2013.

Suomennoksia 
 Gaius Sallustius Crispus: Catilinan salaliitto. Jugurthan sota. Suomentanut Marja Itkonen. Johdannon kirjoittanut Jaakko Suolahti. WSOY 1963.
 Cornelius Nepos: Kuuluisia miehiä. Suomentanut Marja Itkonen. Johdannon kirjoittanut Jaakko Suolahti. WSOY 1963.
 Marcus Tullius Cicero: Vanhuudesta. Ystävyydestä. Velvollisuuksista. Alkuteoksista Cato maior de senectute, Laelius de amicitia ja  De officiis suomentanut ja johdannon kirjoittanut Marja Itkonen-Kaila. WSOY 1967.
 Jérôme Carcopino: Sellaista oli elämä keisarien Roomassa. Ranskankielisestä alkuteoksesta La vie quotidienne à Rome à l'apogée de l'empire suomentanut Marja Itkonen-Kaila. Suomalaisen laitoksen esipuhe Jaakko Suolahti. WSOY 1971.
 Thomas More: Utopia. Latinankielisestä alkuteoksesta De optimo statu reipublicae deque nova insula Utopia suomentanut sekä johdannolla ja selityksillä varustanut Marja Itkonen-Kaila. WSOY 1971.
 J. W. Fuchs: Antiikin sanakirja. Ruotsalaisesta Illustrerad klassisk uppslagsbok alkuteoksesta suomeksi toimittanut Marja Itkonen-Kaila. Otava 1972.
 Robert Flacelière: Sellaista oli elämä antiikin Kreikassa: Miten Ateenan suuruuden aikana elettiin. WSOY 1972. (Alkuteos La vie quotidienne en Grèce au siècle de Périclès.)
 Kirjeitä keisariajan Roomasta: Valikoima Plinius nuoremman kirjetuotannosta. Toimittanut Marja Itkonen-Kaila. Gaudeamus, Helsinki 1974.
 Aisopoksen tarinoita. Valikoinut ja suomentanut Marja Itkonen-Kaila. Otava 1975.
 Réginald Outhier: Matka Pohjan perille 1736–1737. Ranskalaisesta alkuteoksesta Journal d'un voyage au Nord suomentanut Marja Itkonen-Kaila. Otava 1975, 2. tark. ja täyd. laitos Maupertuis-säätiö – Väylä-yhtiöt, Pello 2011.
 Platon: Teokset 1: Apologia. Kriton. Lakhes. Hippias. Ion. Euthyfron. Kharmides. Lysis. Protagoras. Suomennostyön toimituskunta Holger Thesleff ym. Suomentaneet Marja Itkonen-Kaila, Marianna Tyni ja Kaarle Hirvonen. Otava 1977.
 Epiktetos: Käsikirja ja Keskusteluja. Valikoinut ja kreikan kielestä suomentanut Marja Itkonen-Kaila. Otava 1978.
 Platon: Teokset 2: Gorgias. Menon. Meneksenos. Euthydemos. Kratylos. Suomennostyön toimituskunta Holger Thesleff ym. Suomentaneet Marja Itkonen-Kaila, Pentti Saarikoski ja Marianna Tyni. Otava 1978.
 Platon: Teokset 3: Faidon. Pidot. Faidros. Parmenides. Theaitetos. Suomennostyön toimituskunta Holger Thesleff ym. Suomentaneet Marja Itkonen-Kaila ym. Otava 1979.
 Kaksikymmentä Aisopoksen satua. Otava 1980.
 Platon: Teokset 4: Valtio. Suomennostyön toimituskunta Holger Thesleff ym. Suomentanut Marja Itkonen-Kaila. Otava 1980.
 Pierre Montet: Sellaista oli elämä faraoiden Egyptissä. Suomentaneet Marja Itkonen-Kaila ja Sakari Kaila. Suomalaisen laitoksen esipuhe, Egyptin historian jaotus sekä kulttuurihistoriallinen sanasto Rostislav Holthoer. WSOY 1982. (Alkuteos La vie quotidienne en Égypte au temps des Ramsès.)
 Jean-Francois Regnard: Retki Lappiin. Alkuteoksesta Voyage de Lapponie suomentanut sekä johdannolla ja selityksillä varustanut Marja Itkonen-Kaila. Otava 1982, 2. laitos Väylä, Rovaniemi 2012.
 Platon: Teokset 5: Sofisti. Valtiomies. Timaios. Kritias. Filebos. Suomennostyön toimituskunta Holger Thesleff ym. Suomentaneet Marja Itkonen-Kaila, A. M. Anttila ja Marianna Tyni. Otava 1982.
 Henrik Zilliacus: Rooma, piirtokirjoitusten kaupunki. Ruotsinkielisestä käsikirjoituksesta suomentanut Marja Itkonen-Kaila. Gaudeamus, Helsinki 1982.
 Emmanuel Le Roy Ladurie: Montaillou, ranskalainen kylä 1294–1324. Otava 1984.
 Vladimir Lakšin: Tolstoi ja Tšehov. Tšehovin kirje- ja muistikirjasitaatit suomentanut Martti Anhava, näytelmäsitaatit suomentaneet Eino ja Jalo Kalima. Otava 1984.
 Platon: Teokset 6: Lait. Suomennostyön toimituskunta Holger Thesleff ym. Suomentaneet Marja Itkonen-Kaila ym. Otava 1986.
 Njörður P. Njarðvík: Muinainen Islanti. Otava 1988.
 Holger Thesleff: Platon. Ruotsinkielisestä käsikirjoituksesta suomentanut Marja Itkonen-Kaila. Otava 1989
 Serge Bramly: Leonardo da Vinci. Otava 1990.
 Platon: Teokset 7: Epinomis. Alkibiades I. Hippias. Kirjeet VI–VIII. Muut epäperäiset teokset: Kirjeet I–V, IX–XIII. Kleitofon. Theages. Kilpailijat. Hipparkhos. Minos. Sisyfos. Demodokos. Hyveestä. Oikeamielisyydestä. Eryksias. Alkibiades II. Aksiokhos. Suomennostyön toimituskunta Holger Thesleff ym. Suomentaneet A. M. Anttila ja Marja Itkonen-Kaila. Otava 1990.
 Erik Tawaststjerna: Voces intimae: Muistikuvia lapsuudesta. Osan luvuista suomentanut Marja Itkonen-Kaila. Otava 1990.
 Carl von Linné: Lapin kasveja. Carl von Linnén latinankielisestä teoksesta Flora Lapponica valikoinut, suomentanut ja selityksillä varustanut Marja Itkonen-Kaila. Suomalaisen Kirjallisuuden Seuran toimituksia 541. Helsinki 1991.
 Titus Livius: Rooman synty – Ab urbe condita. I–II. Latinan kielestä suomentanut ja nimihakemistolla varustanut Marja Itkonen-Kaila. WSOY 1994.
 Faddei Bulgarin: Sotilaan sydän: Suomen sodasta Engelin Helsinkiin. Toimittanut ja suomentanut Marja Itkonen-Kaila. Suomalaisen Kirjallisuuden Seuran toimituksia 645. Helsinki 1996.
 Suuri myyttikirja. Kertonut Neil Philip. Kuvittanut Nilesh Mistry. Suomentanut Marja Itkonen-Kaila. WSOY 1996.
 Marina Wallman: Kuja. Otava 1997.
 Leon Battista Alberti: Maalaustaiteesta (De pictura). Taide, Helsinki 1998.
 Xavier Marmier: Pohjoinen maa: 1800-luvun Lappia ja Suomea ranskalaisen silmin. Toimittanut ja suomentanut Marja Itkonen-Kaila. Suomalaisen Kirjallisuuden Seuran toimituksia 727. Helsinki 1999.
 Louis Léouzon Le Duc: Pariisista Pohjantähden alle: Muistelmia Suomesta 1800-luvun alkupuoliskolta. Muistelmateoksesta Vingt-neuf ans sous l’Étoile polaire suomentanut ja toimittanut Marja Itkonen-Kaila. Suomalaisen Kirjallisuuden Seuran toimituksia 827. Helsinki 2001.
 S. I. Baranovski: Suuriruhtinaanmaa Suomi. Suomentanut ja toimittanut Marja Itkonen-Kaila. Esipuhe Rainer Knapas. Suomalaisen Kirjallisuuden Seuran toimituksia 953. Helsinki 2004.
 Platon: Valtio. Esittely ja selitykset Jussi Tenkku. Otava 2007.

Palkintoja ja tunnustuksia
Suomen Kulttuurirahaston tunnustuspalkinto 1986
Kääntäjien valtionpalkinto (kaksi kertaa)

Lähteet

Aiheesta muualla 
Marja Itkonen-Kailan muistokirjoitus Helsingin Sanomissa

Suomentajat
Vuonna 1935 syntyneet
Vuonna 2021 kuolleet